
JAVASLATOK
A Foglalkoztatási és Szociális Bizottság felkéri a Külügyi Bizottságot és a Nemzetközi Kereskedelmi Bizottságot mint illetékes bizottságokat, hogy állásfoglalásra irányuló indítványukba foglalják bele az alábbi javaslatokat:
–	tekintettel az egyrészről az Európai Unió és az Európai Atomenergia-közösség, másrészről Nagy-Britannia és Észak-Írország Egyesült Királysága között létrejött kereskedelmi és együttműködési megállapodásra[footnoteRef:1],  [1:  HL L 149., 2021.4.30, 10. o.] 

–	tekintettel a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodásra[footnoteRef:2], [2:  HL C 384.I., 2019.11.12., 1. o.] 

–	tekintettel „Az Európai Unió, valamint Nagy-Britannia és Észak-Írország Egyesült Királysága közötti kereskedelmi és együttműködési megállapodás végrehajtása és alkalmazása 2022. január 1. 2022. december 31.” című 2022. március 24-i bizottsági jelentésre (COM(2022)0126),
–	tekintettel „Az Európai Unió, valamint Nagy-Britannia és Észak-Írország Egyesült Királysága közötti kereskedelmi és együttműködési megállapodás végrehajtása és alkalmazása 2022. január 1. 2022. december 31.” című 2023. március 15-i bizottsági jelentésre (COM(2023)0118), 
–	tekintettel az emberi jogok európai egyezményére,
–	tekintettel az Európai Szociális Chartára,
–	tekintettel a Nemzetközi Munkaügyi Szervezet (ILO) egyezményeire és jegyzőkönyveire, különösen az ILO alapvető eszközeire,
–	tekintettel az Egyesült Királyság külügyminisztere és Šefčovič, az Európai Bizottság alelnöke által adott 2023. március 24-i közös nyilatkozatra a kilépésről rendelkező megállapodással létrehozott vegyes bizottság tizedik ülése, valamint a kereskedelmi és együttműködési megállapodás partnerségi tanácsa második ülése keretében elért eredményekről,
A.	mivel 2021. január 1. óta az EU és az Egyesült Királyság közötti kereskedelmet és együttműködést az EU és az Egyesült Királyság közötti kereskedelmi és együttműködési megállapodás szabályozza; mivel a kereskedelmi és együttműködési megállapodás intézményi kerete elkészült, és 2022-ben teljes mértékben működőképessé vált;
B.	mivel a kereskedelmi és együttműködési megállapodás előírja a szociális biztonsági rendszerek összehangolását az EU és az Egyesült Királyság között 2021. január 1. után mozgó személyek szociális biztonsági jogainak védelme érdekében; mivel az irányelv a tisztességes verseny biztosítása érdekében egyenlő versenyfeltételeket is biztosít azáltal, hogy számos területen, többek között a szociális és munkavállalói jogok területén, magas szintű védelmet tart fenn, a megfelelést pedig kötelező erejű végrehajtási és vitarendezési mechanizmusok biztosítják;
C.	mivel a nemzetközi jog rögzíti a szervezkedéshez, a kollektív tárgyalásokhoz és a kollektív fellépéshez való alapvető jogokat, amelyek a kereskedelmi és együttműködési megállapodásban meghatározottakkal összhangban a fenntartható fejlődés és az egyenlő versenyfeltételek biztosításának szerves részét képezik;
D.	mivel a kereskedelmi és együttműködési megállapodás tartalmaz egy fejezetet a kis- és középvállalkozásokról (kkv-k), amely elismeri, hogy nyitott és biztonságos piacot kell biztosítani a vállalkozások, köztük a kkv-k számára, és annak biztosítására törekszik, hogy a kkv-k szükségleteit figyelembe vegyék a végrehajtási folyamat során, hogy kihasználhassák annak előnyeit;
1.	hangsúlyozza annak fontosságát, hogy az EU és az Egyesült Királyság civil társadalma – beleértve a munkáltatói szervezeteket és a szakszervezeteket, valamint a nem kormányzati szervezeteket – erőteljesen részt vegyen a kereskedelmi és együttműködési megállapodás végrehajtásában annak 13. és 14. cikkével összhangban; tudomásul veszi az EU belső tanácsadó csoportjának e tekintetben tartott üléseit, és üdvözli a civil társadalmi fórum 2022 októberében tartott első ülését; hangsúlyozza e párbeszéd és az együttműködés folytatásának fontosságát;
2.	megelégedéssel veszi tudomásul, hogy a szociális biztonsági rendszerek összehangolásáról szóló jegyzőkönyvnek a kereskedelmi és együttműködési megállapodás keretében történő végrehajtása eddig problémamentes volt, és hogy 2021-ben vagy 2022-ben nem tártak fel strukturális problémákat; hangsúlyozza azonban egy dinamikus jegyzőkönyv fontosságát, amelyet hozzáigazítanak a szociális biztonsági rendszerek koordinálásáról szóló rendeletek felülvizsgálataihoz;
3.	megjegyzi, hogy 2021-ben a szociális biztonsági rendszerek összehangolásával foglalkozó szakbizottság módosításokat fogadott el a jegyzőkönyv mellékleteiben annak megerősítése érdekében, hogy a tagállamok továbbra is lehetővé tegyék, hogy az Egyesült Királyságba vagy az Egyesült Királyságból kiküldött munkavállalók meghatározott feltételek mellett a küldő állam szociális biztonsági jogszabályainak hatálya alá tartozzanak; megjegyzi továbbá, hogy 2022-ben előkészítő intézkedések születtek az illetékestől eltérő állam által nyújtott természetbeni betegségi ellátások költségének megtérítését érintő pénzügyi rendelkezések végrehajtásáról;
4.	üdvözli, hogy a szociális biztonsági rendszerek összehangolásával foglalkozó szakbizottság elfogadta az 1/2023. számú határozatot, amelyben a jegyzőkönyvvel összefüggésben jóváhagyja a szociális biztonságra vonatkozó információk elektronikus adatcseréjének (EESSI) a kereskedelmi és együttműködési megállapodás[footnoteRef:3] keretében történő használatát, valamint figyelembe veszi, hogy a szociális biztonsági rendszerek összehangolásával foglalkozó igazgatási bizottság határozatainak és ajánlásainak vonatkozó részeit egy szakbizottsági ajánlás3 révén a jegyzőkönyvvel összefüggésben alkalmazandóvá kell tenni; ismételten felhívja a tagállamokat az EESSI teljes mértékű működőképessé válásának a lehető leghamarabbi biztosítására és arra, hogy használják ki a meglévő uniós alapok által kínált lehetőségeket az EESSI teljes körű végrehajtása és a közigazgatás további digitalizálása érdekében;  [3:  A szociális biztonsági rendszerek összehangolásával foglalkozó harmadik szakbizottság ideiglenes napirendje, London, 2023. június.] 

5.	emlékeztet arra, hogy a kereskedelmi és együttműködési megállapodás előírja, hogy a két fél közötti gazdasági partnerségnek nyílt és tisztességes verseny egyenlő feltételein kell alapulnia, és hogy a kereskedelemnek és a beruházásoknak olyan módon kell megvalósulniuk, amely elősegíti a fenntartható fejlődést, beleértve a gazdasági és társadalmi fejlődést és a környezetvédelmet is; megjegyzi, hogy a 355. cikk értelmében mindkét fél vállalta, hogy fenntartja és javítja normáit a XI. cím hatálya alá tartozó területeken;
6.	aggodalmát fejezi ki a közelmúltbeli fejlemények miatt, amelyek veszélyeztethetik a kereskedelmi és együttműködési megállapodás egyenlő versenyfeltételekre vonatkozó rendelkezéseit a munkaügyi és szociális szférában az Egyesült Királyságban; e tekintetben határozottan sajnálja, hogy 2022 júliusában hatályon kívül helyezték a munkaközvetítő ügynökségekre vonatkozó azon tilalmat, hogy ideiglenes alkalmazottakat biztosítsanak a szervezett fellépésekben részt vevő munkavállalók helyettesítésére, ami veszélyezteti a munkavállalók kollektív fellépéshez való jogát, a sztrájkjogot is beleértve; felkéri az Egyesült Királyság kormányát, hogy tegye meg a szükséges intézkedéseket a kereskedelmi és együttműködési megállapodás cikkeiben az egyenlő versenyfeltételekre vonatkozóan körvonalazott elvek megvédése érdekében; 
7.	kiemel továbbá egyes javasolt, de még el nem fogadott, aggodalomra okot adó jogalkotási fejleményeket az Egyesült Királyságban, például a megtartott uniós jogra (egyes rendelkezések visszavonására és reformjára) irányuló törvényjavaslatot, a Strikes (minimális szolgáltatási szintek) törvényjavaslatot és az adatvédelmi és digitális információs (2. sz.) törvényjavaslatot; hangsúlyozza, hogy ezek a javaslatok elfogadásuk esetén súlyos következményekkel járhatnak a munkavállalók jogaira nézve, különös tekintettel az egyesülés szabadságához és a szervezkedéshez való alapvető jogokra, valamint a kollektív tárgyaláshoz és fellépéshez való jogra, beleértve a sztrájkjogot is, valamint veszélyeztethetik az Egyesült Királyság kereskedelmi és együttműködési megállapodás szerinti kötelezettségvállalásait; e tekintetben üdvözli az Egyesült Királyság kormányának azon döntését, hogy nem folytatja a jogokról szóló törvényjavaslatot;
8.	emlékeztet arra, hogy a munkavállalói jogok védelme elengedhetetlen az egyenlő versenyfeltételek és a fenntartható fejlődés fenntartásához, amint azt többek között a kereskedelmi és együttműködési megállapodás 355., 386., 387., 399. és 524. cikke meghatározza; felhívja a Bizottságot, hogy szorosan kövesse nyomon az ezzel kapcsolatos fejleményeket, és használjon fel minden rendelkezésre álló eszközt az e javaslatok elfogadása által a XI. cím 6. fejezetének alkalmazásával kapcsolatban esetlegesen felmerülő aggályok kezelésére, többek között a partnerségi tanácsban és a szakbizottságokban folytatott párbeszéd, az EU belső tanácsadó csoportjával folytatott konzultáció, valamint szükség esetén a 389. cikkben előírt vitarendezési mechanizmusok révén;
9.	megjegyzi, hogy 2021 júniusában az Egyesült Királyság kormánya bejelentette hogy a foglalkoztatási jogok tekintetében egységes végrehajtó szervet kíván létrehozni[footnoteRef:4], amelynek feladata a munkaügyi törvények központi felügyelete lesz a meglévő szervek koordinációjának és hatékonyságának javítása, valamint a végrehajtás új területekre való kiterjesztése érdekében megjegyzi azonban, hogy a javaslattal kapcsolatban eddig nem történt további előrelépés; felhívja a Bizottságot, hogy a kereskedelmi és együttműködési megállapodásban előírtaknak megfelelően továbbra is szorosan kövesse nyomon a vonatkozó munkaügyi és szociális normák végrehajtását és az ezzel kapcsolatos fejleményeket, és az Egyesült Királyság kormányával együtt folytassa a kereskedelmi és együttműködési megállapodásnak való teljes megfelelés biztosítása érdekében tett erőfeszítéseit; [4:  Department for Business, Energy & Industrial Strategy, UK. Establishing a new single enforcement body for employment rights, 2021.] 

10.	mély sajnálatát fejezi ki amiatt, hogy az Egyesült Királyság 2021-ben megkülönböztető bánásmódot alkalmazott öt uniós tagállam munkavállalóival szemben a hosszú távú munkavállalásra jogosító vízumok csökkentett díjai tekintetében; sajnálja továbbá, hogy az Egyesült Királyság ezt követően lemondott az Európai Szociális Charta 18. cikkének (2) bekezdéséről, és ennek következtében 2022 februárjától valamennyi uniós polgár esetében megszüntette a munkavállalással kapcsolatos vízumdíjcsökkentéseket; felkéri a Bizottságot, hogy e tekintetben tegyen meg minden szükséges intézkedést és továbbra is vesse fel ezt a kérdést a partnerségi tanács és a nyílt és tisztességes versenyt lehetővé tévő egyenlő versenyfeltételekkel és a fenntartható fejlődéssel foglalkozó szakbizottság ülésein;
11.	felhívja az EU-t és az Egyesült Királyságot, hogy térképezzék fel a foglalkoztatás és a szociális védelem területén a további együttműködés és a bevált gyakorlatok cseréjének lehetőségeit; elismeri a foglalkoztatási politikák végrehajtásának és érvényesítésének javítása érdekében folytatott kölcsönös együttműködésben rejlő lehetőségeket, amely biztosítja a tisztességes versenyt és a növekedést a vállalatok és a munkavállalók számára mind az EU-ban, mind az Egyesült Királyságban.

